RCI ร่วงหนัก 12% หลังเพิ่มทุน 154.21 ล้านหุ้น ขาย RO หุ้นละ 1.50 บ.ต่ำกว่ากระดาน
RCI ร่วงหนัก 12% หลังเพิ่มทุน 154.21 ล้านหุ้น ขาย RO หุ้นละ 1.50 บ.ต่ำกว่ากระดาน โดย ณ เวลา 11.10 น. อยู่ที่ระดับ 2.52 บาท ลบ 0.34 บาท หรือ 11.89% ด้วยมูลค่าซื้อขาย 7.13 ล้านบาท 
21 ก.พ. 2561

บริษัท โรแยล ซีรามิค อุตสาหกรรม จำกัด (มหาชน) หรือ RCI ณ เวลา 11.10 น. อยู่ที่ระดับ 2.52 บาท ลบ 0.34 บาท หรือ 11.89% ด้วยมูลค่าซื้อขาย 7.13 ล้านบาท ราคาหุ้นร่วงแรงในรอบ 1 ปี โดยนับตั้งแต่หุ้นลงไปทดสอบระดับ 2.52 บาท เมื่อวันที่ 11 ม.ค.60

บริษัทแจ้งว่า ที่ประชุมคณะกรรมการบริษัท มีมติให้ลดทุนจดทะเบียน โดยตัดหุ้นที่ยังไม่ได้ออกจำหน่าย หลังจากนั้นให้เพิ่มทุนจดทะเบียนเป็น 616.84 ล้านบาท จากเดิม 462.63 ล้านบาท โดยออกหุ้นเพิ่มทุน 154.21 ล้านหุ้น พาร์หุ้นละ 1 บาท เสนอขายผู้ถือหุ้นเดิมตามสัดส่วน (RO) ในอัตรา 3 หุ้นเดิมต่อ 1 หุ้นใหม่ ที่ราคาหุ้นละ 1.50 บาท ระหว่างวันที่ 16-18 พ.ค. และ 21-22 พ.ค.61
ทั้งนี้ บริษัทจะนำเงินที่ได้จากการเพิ่มทุนในครั้งนี้จำนวนประมาณ 181.31 ล้านบาท ไปชำระเงินกู้ยืมจากธนาคาร ซึ่งบริษัทกู้ยืมมาเพื่อใช้ในการปรับปรุงกระบวนการผลิต ปรับปรุงโรงงาน และระบบไฟฟ้าทั่วไป ตลอดจนจะใช้เงินเพิ่มทุนราว 50 ล้านบาท เพื่อเพิ่มสภาพคล่องในการดำเนินธุรกิจ